10. Anlægsbevilling til skovrejsning (Åben)
Tidl. politisk behandling BY, 22.06.21, pkt. 23
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 1,5 mio. kr. til kommunal 
skovrejsning. Der er i budget 2022-25 afsat et rådighedsbeløb på 1,5 mio. kr. i 2022 
til skovrejsningsprojekter.
Formålet med anlægsbevillingen er at realisere kommunens skovrejsningsplan, som blev vedtaget 22. juni 
2021. Ifølge planen skal der rejses 521 ha skov fra 2022. Målene med skovrejsningsplanen er i seks 
beskrevne områder at sikre rent grundvand i de områder, hvor der indvindes drikkevand, at skabe 
rekreative bynære områder, inddrage tiltag til at øge biodiversiteten samt bidrage til reduktion af CO2-
udledningen. Anlægsbevillingen understøtter således også klimaindsatsen i forslag til Budget 2023-26. 
Samarbejdet mellem Favrskov Kommune, Naturstyrelsen Kronjylland og [adresse] om udvidelse 
af Himmerigskoven mellem Hinnerup og Grundfør er i september 2022 suppleret med et tillæg til 
samarbejdsaftalen.
Tillægget omfatter 30 ha tæt på eksisterende vandværksboringer nord for [adresse] og indebærer en 
kommunal forpligtelse på 2,1 mio. kr. som bidrag til arealerhvervelsen, når forhandling om jordkøb afsluttes. 
VURDERING
Anlægsforslaget bidrager til at gennemføre skovrejsningsplanen, og udvidelsen 
af samarbejdsaftalen om Silje Johnsen gennemfører ”[adresse]” projektet. 
ØKONOMI
I 2022 er der afsat et rådighedsbeløb til ”Plan for skovrejsning” på 1,5 mio. kr. (A-216 i budget 2022-25) til 
udgifter i forbindelse med projektet. Anlægsbevillingen kan finansieres af det afsatte rådighedsbeløb i 2022 
samt uforbrugte rådighedsbeløb afsat i 2020-2021 på 0,6 mio. kr., der er overført til 2022.
INDDRAGELSE
Potentielle samarbejdspartnere og bidragydere bliver inddraget i projektet. Der vil foregå i en tæt dialog 
med relevante lodsejere i områderne, som er omfattet af skovrejsningsplanen med henblik på samarbejde 
om skovrejsning eller jordkøb. 
INDSTILLING
Direktøren for Teknik og Miljø indstiller til Byrådet:
1.
At Byrådet godkender en anlægsbevilling på 1,5 mio. kr. finansieret af det afsatte rådighedsbeløb i 
2022 til gennemførsel af plan for skovrejsning.
BESLUTNING
Byråd
29. november 2022  19:00
[adresse]: EMN-2021-00849
Dok-ID: 3421441
Sagsbehandler: kahn
Teknik- og Miljøudvalget, 9. november 2022:
Fraværende: Tage Skov
Indstilles godkendt.
Økonomiudvalget, 22. november 2022:
Fraværende: Ingen
Indstilles godkendt.
Byrådet, 29. november 2022:
Fraværende: Anton Bach og Britt Thorsen
Godkendt.
Bilag
1.
Oversigt 30 ha skov ved Himmerigskoven (3452967)
2.
Synliggørelse af FN´s verdensmål i forhold til skovrejsning (3445867)
